ПРОЈЕКТНИ  ЗАДАТАК
        ЗА ИЗРАДУ  И ПРЕРАДУ  ПРОЈЕКТНО ТЕХНИЧКЕ ДОКУМЕНТАЦИЈЕ ЗА
      ИЗГРАДЊУ СПОРТСКЕ ДВОРАНЕ У КОМПЛЕКСУ  ОСНОВНЕ И СРЕДЊЕ          
                                                    ШКОЛЕ  У НАСЕЉУ КНИЋ


	Насеље Кнић је седиште локалне самоуправе општине Kнић
	Насеље је типа варошице разуђено са формираном централном зоном углавно поред магистралног пута М23 који је и главна насељска улица.
	Циљ је реализација изградње спортске дворане (категорија  В (V) класификациони број 126500 – Правилник о класификацији објеката Сл.гл. РС бр.22/2015)  за потребе основне и средње школе и становништва. Планирана локација за изградњу је у комплексу образовање и васпитање  на кп. бр. 1686/2 КО Кнић  побршине 1.14.83 ха.
     Комплекс се састоји од више слободностојећих објекта међусобно повезаних пешачким стазама: Спортске дворане и куглане, тениског терена са свлачионицама, бине са трибинама за организовање манифестација на отвореном и других пратећих објеката (остава, резервоар за воду и постројење за пречишћавање отпадних вода и сл.). Предвиђена је изградња интерне саобраћајнице, паркинга и уређење партерних површина у виду пешачких стаза, рампи, платоа и степеништа. Остале површине се уређују као зелене уређене површине. 
        За наведени комплекс урађен је Урбанистички пројекат.

      У претходном периоду урађена је следећа пројектно-техничка документација:
· 1.пројекат архитектуре
· 1.1 пројекат опремања
· 2.пројекат конструкција
· 3. пројњекат хидротехничких инсталација
· 4. пројекат електроенергетских инсталација
· 5.1 пројекат телекомуникационих и сигналних инсталација-структурни кабловски систем
· 5.2 пројекат телекомуникационих и сигналних инсталација- систем детекције и дојаве од пожара
· 5.3 пројекат телекомуникационих и сигналних инсталација- систем видео надзора
· 6. пројекат машинских инсталација 
пројекат спољног уређења , приступне саобраћајнице и паркинг простора  само ИДР
           -    Извод из пројекта 
           -  Елаборат заштите од пожара
           -  Елаборат енергетске ефикасности
           -  Главни пројекат заштите од пожара
           - Елаборат геотехничких услова изградње
           -  Пројекат за извођење ( пројекти садржани у пројекту за грађевинску дозволу).

      Пројектни задатак обухвата кориговање следеће постојеће пројектно-техничке документације у складу са примедбама Министарства  за јавна улагања: 
· 1.пројекат архитектуре
· 2.пројекат конструкција
· 3. пројекат хидротехничких инсталација
· 4. пројекат електроенергетских инсталација
· 5.1 пројекат телекомуникационих и сигналних инсталација-структурни кабловски систем
· 5.2 пројекат телекомуникационих и сигналних инсталација- систем детекције и дојаве од пожара
· 5.3 пројекат телекомуникационих и сигналних инсталација- систем видео надзора
· 6. пројекат машинских инсталација 
као и израду:
· Пројекат саобраћајнице
· Пројекат партерног уређења
· Пројекат централног система за надзор и управљање (CSNU)


ПРОЈЕКАТ САОБРАЋАЈНИЦЕ
 
           Колски приступ локацији, пројектовати  са западне стране као директни, управни у нивоу, преко интерне саобраћајнице на јавну саобраћајницу.
          Урбанистичким пројектом планирана је двосмерна интерна саобраћајница дужине око 150 m, дефинисана у простору геодетским координатама осовинских и темених тачака и ширином саобраћајног профила. Интерна саобраћајница је пројектована са коловозом од 6,0 m, одговарајућим радијусима скретања, пешачким стазама, и има функцију против пожарног пута.  Интерна саобраћајница прати конфигурацију терена. 
          У даљој разради техничке документације коловозну конструкцију интерне саобраћајнице и других саобраћајних површина пројектовати за потребно саобраћајно оптерећење према меродавном возилу. Одводњавање пројектованих саобраћајних површина је предвиђено као гравитационо, атмосферском канализацијом уз коришћење хидротехничких објеката (сливници, канали, цеви...). 
          Кроз израду техничке документације, потребно је реализовати све мере предвиђене Законом о путевима ("Службени гласник РС", бр. 41/2018 и 95/2018 – други закон), Законом о безбедности саобраћаја на путевима („Сл. гласник РС“, бр. 41/2009, 53/2010, 101/2011, 55/2014 и 32/2013 и 55/2014, 24/2018 и 41/2018, 87/2018, 23/2019 и 128/20), Правилником о условима које са аспекта безбедности саобраћаја морају да испуњавају путни објекти и други елементи јавног пута („Сл. гласник РС“, бр. 50/2011), Правилником о саобраћајној сигнализацији („Сл. гласник РС“, бр. 85/2017 и 14/21) и Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Службени гласник РС", број 22/2015).
Посебна правила за изградњу саобраћајнице и паркиралишта:
· прикључак на јавну саобраћајницу је предвиђен у нивоу јавне саобраћајнице од истог материјала и пројектованог оптерећења, уз постављање ивичњака на лепезама прикључка;
· регулационе линије и осовине и димензије саобраћајница представљају основне елементе пројектовање саобраћајница;
· унутарблоковску колско-пешачку улицу пројектовати према условима за приступ комуналних и противпожарних возила;
· нивелација интерне саобраћајнице: ускладити са околним простором, максимални подужни нагиб 12 %, једносмеран попречни нагиб  2,5 %, према графичком прилогу нивелације;
· нивелација паркиралишта: нагиб 2,5 – 4,0 %, према графичком прилогу нивелације;
· материјализација интерне саобраћајнице: асфалт са бетонским ивичњацима, беле боје, висине 18/24 cm са надвишењем од 12 cm;
· на сваком пешачком прелазу обавезно уградити упуштене ивичњаке или друге одговарајуће префабриковане елементе како би се омогућило неометано кретање пешака и особа са посебним потребама;
· материјализација паркинг простора: асфалт бетон или поплочавањем бетон-трава елементима;
· коловозну конструкцију димензионисати према меродавном саобраћајном оптерећењу, а према важећим стандардима и нормативима;
· главним пројектом предвидети потребну саобраћајну сигнализацију у складу са усвојеним режимом саобраћаја,  и одговарајућим стандардима;
· одвођење атмосферских вода извршити гравитационо, путем сливника, ригола и атмосферске канализације, а избор сливника ускладити са обрадом површина на којој се налази;
· у регулационим профилима планираних улица предвидети уличну расвету у континуитету;
· приликом израде пројектне документације могуће је вршити корекције геометријских елемената саобраћајница унутар планираних попречних профила, а у циљу побољшања услова саобраћаја (на пр. примена комплекснијих радијуса…);


     ПРОЈЕКАТ ЦЕНТРАЛНОГ СИСТЕМА ЗА НАДЗОР И УПРАВЉАЊЕ  (CSNU)

            Предвидети интегрисани систем управљања објектима (ИБМС) који има могућност да ради, надзире, контролише, оптимизује и програмира и интегрише сву опрему и системе које покрива. Систем треба да се налази у контролној соби.
          Овај систем треба бити таквог типа да може преко сензитивних компонената у пољима вршити управљање и надзор над следећим системима и инсталацијама:
      -Аутоматизација објекта (контрола хлађења и грејања , контрола вентилације, пумпи);
      - Безбедоносни системи (системске детекције пожара, противпожарни системи), 
      -  систем одимљавања, контрола приступа, видео надзор итд.
         Основни циљеви оваквог система аутоматског управљања су:
 -  Централизовано праћење рада свих система са једног места у реалном времену;
 -  Тренутно откривање кварова и прекорачења параметара важних за рад објекта;
 -  Могућност коришћења програмских пакета за уштеду енергије при раду система;
 -  Смањење радне снаге, уштеда новца и енергије
 -  Промене у апликативном софтвера PLC станица са централног рачунара без икаквог превезивања у орманима електромоторног погона;
 - Поједностављење ормана електромоторног погона смањивањем класичне релејне технике на минимум, што за последицу има смањивање њиховог габарита;


ПАРТЕРНО УРЕЂЕЊЕ

 Пројекат треба да садржи техничку документацију за уређење простора у складу са
 Урбанистичким пројектом, Пројектом архитектуре и са стварним потребама комплекса.
             Уређење локације и нова изградња намеће потребу просторног уређења читавог комплекса што представља јединствену прилику за очување и унапређење естетских и функционалних капацитета средине. Зеленило у комплексу има функцију да естетски оплемени простор, истакне репрезентативност објекта и да ублажи микроклиматске утицаје аерозагађења од саобраћаја на локацији. 
Концепт озелењавања предметног комплекса се заснива на:
· Функционалном  и декоративном уређењу зеленила око постојећих објеката,  
·  Функционалном и декоративном уређењу  зеленила око планираних објеката са спортскорекреативним   и другим пратећим наменама.
         За све зелене површине предвидети аутоматски систем за заливање, који је у складу са еколошким потребама биљака и микроклиматким условима локације.
        За репрезентативне просторе зеленила, испред главног објекта, обезбедити адекватну расвету.
   Постављање урбаног мобилијара: јарболи, клупе, опрема за игру деце, решетке и ограде за стабла, жардинијере, табле за оглашавање, путокази, корпе за отпатке, и друга слична опрема врши се према одговарајућој техничкој документацији уз обезбеђивање одговарајућих стандарда. Обавезно је поштовање свих стандарда безбедности производа, коришћење типске опреме, репрезентативног карактера, модерних форми и материјализације у обухвату целог комплекса.


ТЕХНИЧКИ ЗАХТЕВИ ЗА ИЗРАДУ ПРОЈЕКТНЕ ДОКУМЕНТАЦИЈЕ


а) Пројекте  урадити у складу са урбанистичким пројектом, урбанистичким решењем и важећим прописима и правилницима којима се дефинише садржај предметне техничке документације.
б)Техничка документација треба да садржи све потребне техничке описе, прорачуне, предмер и предрачун радова, као и графичке прилоге, а у складу са Законом о планирању  и изградњи објеката (Сл.гласник РС бр.72/09,81/09,24/11,42/13-Одлука УС, 54/13 - Одлука УС, 132/2014 , 145/2014 , 83/2018, 31/2019, 37/19, 9/20, 52/21 и 62/23), Правилником о условима за обављање спортских делатности ( Сл. гласник  РС бр. 63/2013 ),  Правилнику о садржини,начину и поступку израде и начину вршења контроле према класи и намени објекта (Сл.гласник РС, бр.73/2019). Законом о спорту ( Сл. Гласник РС бр.10/2016 ), Правилником и техничким стандардима планирања, пројектовања  и изградње објеката, којим се осигурава несметано кретање и приступ особама са инвалидитетом, деци и старим особама ( Сл.гл.РС бр. 22/2015 ), Правилник о енергетској ефикасности зграда ( Сл.гл.РС бр.61/2011 ), Законом о заштити од пожара ( Службени гласник РС Бр.111/09, 20/15, 87/18 и 87/18 ) и Правилником о техничким нормативима за заштиту високих објеката од пожара ( Сл.гласник РС бр. 80/15, 67/17 и 103/18 ) и  осталим прописима којима се регулише пројектовање и изградња предметног објекта са пратећим инсталацијама  и  спољно уређења уређење са пратећим саобраћајницама и паркигом. 
в)  Документација се испоручује у  три примерка и у дигиталном облику на ЦД-у са прилозима у ПДФ, AUTOCAD, WORD И ЕXCEL. и два примерка у аналогном облику за потребе извођења.


САДРЖАЈ ТЕХНИЧКЕ ДОКУМЕНТАЦИЈЕ

1. Пројекат саобраћајнице
-   Идејно решење 
-  пројекат за грађевинску дозволу  са техничком контролом
-  Извод из пројекта
- Пројекат за извођење
 2. Идејни пројекат партерног уређења
 3. Пројекат централног система за надзор и управљање ( ЦСНУ)
 4. Коригована постојећа пројектно -техничка документација:
        - извод из пројекта
        - Пројекта за грађевинску дозволу за : пројекат архитектуре, пројекат конструкција,  пројекат хидротехничких инсталација, пројекат електроенергетских инсталација, пројекат телекомуникационих и сигналних инсталација-структурни кабловски систем,  пројекат телекомуникационих и сигналних инсталација- систем детекције и дојаве од пожара,  пројекат телекомуникационих и сигналних инсталација- систем видео надзора и  пројекат машинских инсталација,
         - техничка контрола,
         - Пројекти за извођење .


ОБАВЕЗЕ ПРОЈЕКТАНТА ( ИЗВРШИОЦА)

Пројектну документацију са свим потребним садржајима  доставити инвеститору у три примерка  у дигиталном облику на ЦД-у ПДФ, АУТОКАД ,ВОРД И ЕКЦЕЛ. у складу са Правилнику о садржини, начину и поступку израде и начину вршења контроле према класи и намени објекта(Сл.гласник РС, бр.73/2019 ), Правилникокм о поступку спровођења обједињене процедуре електронским путем (Сл. гласник Рс бр. 68/19) и два примерка у аналогном облику за потребе извођења.
Рок израде ће бити дефинисан уговором.


ОБАВЕЗЕ ИНВЕСТИТОРА ( НАРУЧИОЦА)

[bookmark: _Hlk144977783]Инвеститор је у обавези да пројектанту ( Извршиоцу) достави Урбанистички
пројекат , постојећу пројектно техничку документацију и примедбе Министарства  за јавна улагања.
        Након достављања  пројектне документације од стране  пројектанта, инвеститор је у обавези да прибави потребна одобрења у складу са   Закона о планирању и изградњи(Сл. гласник РС бр.72/09, 81/09, 24/11 ,42/13-Одлука УС ,50/13 - Одлука УС  , 54/13 - Одлука УС, 132/2014 , 145/2014 , 83/2018, 31/2019, 37/19, 9/20, 52/21 и 62/23). 
       
     РЕАЛИЗАЦИЈА

Реализација ће вршити према следећем редоследу
1. [bookmark: _Hlk144975590]Након потписивања уговора Извршилац-пројектант  доставља Идејно решење
саобраћајнице у складу са  Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС , 132/2014 , 83/201, 31/2019,37/19,9/20, 52/21 I 62/23 ) Правилником о садржини,начину и поступку израде и начину вршења контроле према класи и намени објекта(Сл.гласник РС, бр 73/2019 ) и Правилником о поступку спровођења обједињене процедуре електронским путем ( Сл гласник Рс бр.68/19) ради прибављања локацијских услова.
2. Након прибављања Локацијских услова у поступку обједињене процедуре
наручилац-инвеститор доставља  извршиоцу- пројектанту Локацијске услове ради израде Пројекта за грађевинску дозволу. Пројекат за грађевинску дозволу подлеже техничкој контроли. 
3. Након издавања грађевинске дозволе наручилац-инвеститор доставља  извршиоцу-
пројектанту  грађевинску дозволу ради израде пројекта за извођење.
4. За партерно уређење Извршилац-пројектант доставља Идејни пројекат партерног
уређења у складу са  Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС , 132/2014 , 83/201, 31/2019,37/19,9/20, 52/21 I 62/23 ) Правилником о садржини, начину и поступку израде и начину вршења контроле према класи и намени објекта (Сл.гласник РС, бр 73/2019), на основу кога инвеститор прибавља одобрење за извођење радова.
5. Након израде пројекта Централног система за надзор и управљање ( ЦСНУ) и
кориговани пројеката за грађевинску дозволу извршилац-пројектан доставља инвеститору, ради исходовања измене грађевинске дозволе за изградњу спортске дворане.
6. Наручилац-инвеститор доставља  извршиоцу-пројектанту измењену грађевинску дозволу ради израде пројекта за извођење
7. Рок за израду наведених пројеката је минимум 30 дана, а максимум 45 дана. 
8. Начин примопредаје ће бити дефинисан уговором.





